
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Kase tn 1 üksikelamu laiendamiseks ja rekonstrueerimiseks;
3.2. Kreenholmi tn 8 korterelamu fassaadide osaliseks rekonstrueerimiseks (katusekate rekonstrueerimine ja pööningu soojustamine, keldri avariiväljapääsude katusekate rekonstrueerimine ja soojustamine, avariiväljapääsude uste väljavahetamine ning pööningu akende väljavahetamine ;
3.3. Mõisa tn 10 hoone siseruumide rekonstrueerimiseks kaubanduspindade ja administratiivruumide tarbeks;
3.4. Kangelaste pr 4 korterelamu fassaadide osaliseks rekonstrueerimiseks (sillutisriba ja sokli remont, ühe otsaseina soojustamine);
3.5. Tallinna mnt 19c kaubanduskeskuse olemasoleva diskoteegi suitsetamisruumi köögiks rekonstrueerimiseks;

3.6. Kreenholmi tn 17 korterelamu fassaadide osaliseks rekonstrueerimiseks (katusekate rekonstrueerimine ja sissekäikude katusekate rekonstrueerimine);
3.7. Kangelaste pr 49 korterelamu fassaadide osaliseks rekonstrueerimiseks (soklikorruse ja kahe otsaseinte soojustamine ning vooderdamine).
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

